Politiet i New York: Samler bevis for å arrestere Weinstein
Fredag intervjuet politiet den amerikanske skuespilleren, Paz de la Huerta (33), kjent fra serien «Board Walk Empire». Hun har anklaget Weinstein for å ha voldtatt henne to ganger i hennes egen leilighet i 2010. Politiet vurderer hennes historie og forklaring som troverdig, opplyser etterforskningsleder Robert Boyce, melder AP. Samtidig sier politiet at de har nok bevis for å kunne arrestere filmmogulen, skriver The Telegraph. Boyce hevder videre at politiet ville ha arrestert Weinstein umiddelbart dersom han befant seg i New York nå: – Vi ville ha arrestert han med en gang, sier han. Oppdatert? To nye kjendiskvinner står frem Etterforskerne er nødt til å samle bevis mot Hollywood-produsenten, siden han nå befinner seg i en annen delstat, og anklagelsene som er rettet mot ham er flere år gamle, opplyser Boyce. New York gikk i 2006 bort fra den tidligere femårs foreldelsesfristen for voldtekt, hvilket betyr at Weinstein kan bli straffeforfulgt. Weinsteins talsperson Sallie Hofmeister besvarte ikke umiddelbart nyhetsbyrået Aps forespørsel om kommentar i saken fredag. Den 65 år gamle filmprodusenten har tidligere benektet anklager om voldtekt, trakassering og andre overgrep som en lang rekke kvinner har rettet mot ham. Som følge av anklagene fikk Weinstein sparken fra sitt eget selskap. Nå blir Weinstein etterforsket av politiet i New York, Los Angeles og London.
New York-politiet vurderer voldtektsanklagene mot filmmogulen Harvey Weinstein som «troverdige». Nå samler de bevis for å utstede arrestordre mot ham.